Gwellañ doare da gompren an  armerzh eo sellout a-dost ouzh ar pezh a cheñch. Eno emañ ar vuhez. Pa vez strollet ar produioù dre demoù e teu war wel perzhioù heverk : gizioù, redennoù, tuadurioù nevez.  Setu perak e vo studiet aketus ar pezh a lakait war ho tamm bara hiziv an deiz ; klasket e vo kompren perak e teu da vezañ ken boutin ar produioù munutaet ha peseurt hentoù nevez a chell bezañ toullet dre ar pleg-se ; lakaet e vo ar gaoz war ar produioù o deus ijinet ar Vretoned diwar an ed du, evel pa vije eus an danvez krai-se  ur vetaforenn eus Breizh, gouest da vezañ displeget hep fin ebet... Dizoloet e vo pegen souezhus eo an teknikoù lakaet e pleustr da dalvoudekaat ar bezhin, ha pegen liesseurt hag ijinus an disochoù. Gwech ha gwech all ez aimp dober un tamm tro en embregerezhioù, kement ha dizoloiñ taolioù-micher zo.  Ha kement-se e brezhoneg ? emit-hu. Daoust hag-eñ e vefe deuet mat ar brezhoneg er chelchioù prevez nemetken, keit ma chom er-maez eus ar vuhez foran ? Seul vui e komzer eus ar brezhoneg, seul  nebeutoch e reer gantañ hervez a vez klevet. Poent bras cheñch penn dar vazh neuze, rak 85% a Vreizhiz a embann ez eo a-bouez ar brezhoneg evit identelezh Breizh, hag 88% anezho a fell dezho e chomfe bev ar brezhoneg.Amzer evit ar brehzoneg  Araokadennoù bras a zo bet graet. War-dro 13 450 bugel a zo skoliataet er filierennoù divyezhek. A-unvouezh ez eus bet roet ur statud ofisiel dar brezhoneg gant Kuzul-Rannvro Breizh e 2004. Piv en dije kredet, ugent vloaz zo, e vije bet skrivet brezhoneg war ar  panelloù heñchañ un tammig e pep lech dre ar vro ? Bremañ e kaver lechiennoù divyezhek a-zegadoù war ar rouedad, tra memañ ar brezhoneg e-touez an hanter-kant yezh implijetañ war Wikipedia. Ur barrad avel yach a zegas ul lechienn evel Webnoz dar re yaouank. Radioioù, teleoù, kelaouennoù a ra gant ar brezhoneg bemdez-chouloù. Perak, neuze, ne vije ket ur plas dar brezhoneg war dachenn an armerzh ?  Douetus eo e chellfe ur yezh bevañ war hir dermen er-maez eus an ekonomiezh, ken mesket eo an armerzh  e-barzh hor buhez pemdeziek. Bed al labour eo. Muioch a amzer a gaser gant hor chenlabourerien eget gant hor mignoned. Kantadoù a embregerezhioù o deus sinet ar garta Ya dar brezhoneg diwar intrudu Ofis ar Brezhoneg. Aliesik e vez staliet panelloù divyezhek er gourmarchadoù. Menegoù e brezhoneg a lenner war un toullad pakadurioù : gwispid, dour, bier… Ar gevredigezh Produet e Breizh a ra gant luganoù brezhonek war he skritelloù bruderezh en arsavioù ar metro e Pariz : Plijadur penn da bennpeotramant  Breizh da dañva ! Ha daou vilion a vrudfollennoù divyezhek a vez skignet bep bloaz ganti e pemp departamant Breizh… Embregerezhioù zo, dibaot anezho, evel Géothermie Confort, pe Ouestelio, a ra gant ar brezhoneg war ar pemdez. Hervez ur studiadenn bet kaset da benn gant Arsellva ar Brezhoneg e vefe gopret ouzhpenn 1150 brezhoneger e 2010. Unan eus brasañ embregerezhioù Breizh eo neuze, liz da vMeriadeg Vallerie. Ha koulskoude, diaes eo diorren implij ar brezhoneg e bed an ekonomiezh. Perak ta ? 